सीबीआई जांच की मांग वाली याचिका हाई कोर्ट में खारिजलखनऊ एजेंसियांइलाहाबाद हाई कोर्ट की लखनऊ खंड पीठ ने सोमवार को उस जनहित याचिका को खारिज कर दिया जिसमें बसपा की हाल ही में हुई महारैली में मुख्यमंत्री मायावती को करोड़ाें रुपये की नोटांे की माला पहनाए जाने सहित लगभग दो सौ करोड़ रुपये की धनराशि खर्च किये जाने के आरोप लगाते हुए इसकी सी़बी़आई से जांच कराने की मांग की गई थी ।इलाहाबाद उच्च न्यायालय की लखनऊ खंडपीठ ने सोमवार को दोनों पक्षों को सुनने के बाद याचिका को खारिज कर दिया। यह जनहित याचिका तीन वकीलों- नरेश कुमार मिश्रा, बसंत लाल और पी.के.सिंह- की ओर से पिछले गुरुवार को दायर की गई थी। जनहित याचिका में बसपा की स्थापना की 25वीं वर्षगांठ के मौके पर 15 मार्च को लखनऊ में आयोजित रैली में मायावती को पहनाई गई माला में लगाए गए नोटों के स्त्रोत को ढूंढने के लिए सीबीआई जांच की मांग की गई थी।उत्तर प्रदेश की स्थायी परिषद के प्रमुख (चीफ स्टैंडिंग काउंसिल) डी.के.उपाध्याय ने संवाददाताओं को बताया कि न्यायालय ने यह जनहित याचिका प्रारंभिक स्तर पर ही खारिज कर दी क्यांेकि न्यायालय के समक्ष ऐसा कोई तथ्य प्रस्तुत नहीं किया गया जिससे कि वह इस प्रकरण में हस्तक्षेप कर सके। उल्लेखनीय है कि मायावती को नोटों की माला पहनाने के मामले में लोकसभा और राज्यसभा में भी हंगामा हुआ था। विरोधी दलों का आरोप था कि मायावती ने जो माला पहनी उसमें करोड़ाें रुपये के नोट थे।---------------------------हुड्डा ने लिया सबकमायावती की माला पर बवाल ने हरियाणा के मुख्यमंत्री भूपिंदर सिंह हुड्डा को जरूर सीख दे दी है। तभी तो रविवार को समालखा में एक रैली के दौरान उन्होंने न केवल चांदी की कुर्सी पर बैठने से इंकार कर दिया। बल्कि पार्टी कार्यकर्ताओं की तरफ से दिए जा रहे चांदी के मुकुट और अन्य उपहारों को भी विनम्रता से लौटा दिया। स्वागत के बदलते अंदाज-मुरैना के अम्बाह क्षेत्र में रविवार को मप्र भाजपा के कार्यकर्ताओं ने नवनियुक्त राष्ट्रीय महासचिव नरेंद्र सिंह तोमर के स्वागत में दनादन गोलियां दागीं।-गुजरात में भाजपा के नवनियुक्त अध्यक्ष आर.सी. फल्दू को खून से तौला गया। अब यह 75 किलो खून जरूरतमंदों को दान किया जाएगा।